# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **Patrauceanu NIcolai**, cu sediul în Straja, jud. Suceava, înregistrată la APM Suceava cu nr. 12042/15.12.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr.49/2011**

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.12.2015, că proiectul **“ Bransament electric” cu ocuparea temporara a suprafetei de 0.0095 ha teren din fondul forestier,** propus a fi amplasat în Falcau, comuna Brodina, Jud. Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 1. d) împădurirea terenurilor pe care nu a existat anterior vegetaţie forestieră sau **defrişare în scopul schimbării destinaţiei terenului.**;

**Localizarea proiectului**

Terenul pe care se construieste, este in intravilanul comunei Brodina, constituie proprietate de stat in administrarea Ocolului Silvic Brodina, si este in suprafata de 95 mp.

**Caracteristicile proiectului**:

Se va sapa manual o transee de lungima 95 m si latime de 0,4 m in care se va amplasa un cablu electric. Accesul la obiectiv se va face pe proprietatea personala si din curtea Ocolului silvic. La executarea obiectivului nu se vor folosi explozivi si nu este necesar racordul la energie electrica. Nu este necesara defrisarea vegetatiei forestiere.

Se propune schimbarea temporara a categoriei de folosinţă silvică a unor terenuri din fondul forestier proprietate publică a statului, în suprafaţă totală de 0.0095 ha (Ocolul Silvic Brodina, U.P. II Brodina, u.a. 222A1 – 0,0008 ha, 222A2 – 0,0027 ha, 222C2 – 0,0059 ha, 222C1 – 0,0001 ha), pentru lucrari privind alimentarea cu energie electrica, cu un cablu subteran, a locuintei personale proprietate personala”.

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

**Condiţiile de realizare a proiectului**:

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

- se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

- întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de persoane sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei; Pe perioada de execuţie a lucrărilor se vor lua toate masurile care se impun pentru evitarea contaminării solului cu produse petroliere provenite de la utilaje;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

- nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

- la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

**Dispozitii finale**

-Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată

-Titularul proiectului are obligatia de a notifica APM Suceava daca intervin elemente noi necunoscute si asupra oricarei modificari ale conditiilor care au stat la baza emiterii prezentei decizii, inainte de realizarea modificarii.

-Prezenta decizie este valabila pe toata perioada punerii in aplicare a proiectului, pana la finalizarea acestuia.

-Prezenta decizie se poate revizui in cazul in care se constata aparitia unor elemente noi, necunoscute la data emiterii.

-La finalizarea lucrărilor se va întocmi documentaţia tehnică pentru obţinerea autorizaţiei de mediu

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,  
Ing. Vasile Osean

Şef Serviciu Avize, Acorduri, Autorizatii, Intocmit,

  Ing. Constantin Burciu Ing. Victor Gradinaru